<<เสาะหาแหล่งเลขเด็ด>>

     ห้าง Central ลาดพร้าว ชั้น B 

<<นักเสี่ยงดวงรุ่นพี่แนะนำ>>

     ความวังเวงและเงียบสงบของร้าน ช่างเชื้อเชิญเราเข้าไปเหลือเกิน หยั่งกะไปดำเนินรายการ คน อวด หม้อ(ไฟ) 555+ น้อง GB และทีมงานไม่แน่ใจว่า สิ่งศักดิ์อะไรดลใจเราในวันนี้ ให้เลือกที่จะเข้าไปโดน รู้ตัวอีกทีนั่งด้านใน จับเมนูอยู่...หรือจะมีอาถรรพ์ 555+ Café chilli ชื่อนี้ใครๆก็พอรู้ว่า โดดเด่นเรื่องอาหารไทยๆแนวอีสานในห้างที่รสชาติ พอคบหาได้ แต่คบไม่ค่อยได้เรื่องราคา 555+ พอได้จังหวะแตกหล่อกอเพิ่มเติม ผุดร้านสไตล์เกาเหลาหม้อไฟ เหมือนในๆจะให้เป็น สุกี้ ชาบูๆสัญชาติไทย (ก็จิ้มจุ่มนั่นแหละ 555+) บวกอาหารอีสารแซ่บๆเข้าไปอีก กลายเป็นลูกผสม Eatpot ขึ้นมา เมนูเกาเหลาสไตล์มาเป็นเซ็ทๆ ให้เลือกได้ทั้งชุดหมู เนื้อ และอื่นๆ ดูน่าสนใจดี พร้อมสั่งแยกๆเพิ่มๆเข้าไปได้ ทั้งของทะเล ผัก แล้วแต่กิเลศ แถมกับข้าวและอาหารจานเดียวก็พอมีให้ได้กระแทรกกัน แม้ว่าจะมีตะเกียง(ปลอม)เหนือหัว จะมีไว้ให้ดูสว่างและอบอุ่น แต่ความเป็นจริงเรากลับขนลุกชันไปกับค่าเสียหายในแต่ละรายการ 555+ ดาวมฤตยูกำลังเคลื่อนย้าย หวังได้ทีเด็ด หรืออาจจะเข็ด ไม่เล่นแล้วงวดหน้า ใจกล้าท้าลองดูกันครับ....

<<เป้าหมายที่เราไปขูด ลูบแป้ง 555+ >>

     -  เซ็ทหมูคุโรบุตะ ( 490 บาท++) ????????????: หมูคูโรบูตะ 8 ชิ้นกลม สไลด์มาบางใช้ได้ ตับหมูตั้ง 3 ชิ้น  หมูตุ๋น 3-4 ชิ้น ซี่โครงหมูตุ๋น 3-4 ชิ้น ลูกชิ้นหมู 5-6 ลูก เอ็นแก้วหมู 3-4 ชิ้น ผักสดจำพวกโหระพา ขึ้นฉ่าย เห็ดเข็มทองพอประมาณ พวกเราพยายามพลิกจานหา คว่ำแล้วคว่ำอีกอยู่ 5-6 รอบ เพื่อหาหมูเพิ่ม อ้าว หมดแล้วเหรอ....????????????

     - น้ำดื่ม ( 25 บาท++ ) : สุด Exclusive นำน้ำทะเลที่ "น้องเบียร์ The voice Season 3" ผ่านร่างกายขณะถ่ายแบบชุดว่ายน้ำสุดวาบหวิว ???????????? กลั่นด้วยเครื่องกรองน้ำนำเข้าจากปาปัวนิวกินี ขนส่งมาด้วยหมูคุโระบุตะ(ตัวที่เรากินนี่แหละ) ที่โดนแล่เนื้อจากหลังหู (หมูตัวนึงร้านพี่แก แล่ขายได้ 3 ปี)

<<ตรวจตราเช็คผล หวังมีโชค>>

      >รสชาติ – 2.5/5 : หลับตาลงแล้วนึกว่ากินหมูจิ้มจุ่มอยู่ข้างทางซะอีก วัตถุดิบดีพอใช้ได้ ไม่โดนอะไรมากมายเลย ธรรมดามาก (ก.ไก่ อีก 10 ล้านตัว) ผักไม่ได้สดอะไร บอกทำไมในเมนู 555+ น้ำซุปออกหวาน ไม่เปรี้ยวแซ่บ เร่าร้อนอะไรเลย ได้กลิ่นช่วยชีวิตคุณไว้เท่านั้น...

     >ราคา – 1/5 : อย่าได้เจอกันอีกที เผาผีก็ไม่ไป จิ้มจุ่มแถวบ้าน ก็ไม่เคยโดน Service charge 10% และโขกสับแบบเลือดเย็นด้วย Vat อีก 7% นะจ๊ะ คุณพี่ ปริมาณแมวอิ่ม คุณภาพนั้นธรรมดา น้ำท่าราคาสุดโหด น้อง GB รับไม่ได้อย่างรุนแรง จะไม่ทนอีกต่อไป...

     >บรรยากาศ – 3/5 : บรรยากาศดูตึงๆจริงๆ โต๊ะค่อนข้างแออัดไม่น้อย ระยะห่างของโต๊ะและเก้าอี้ชิดกันมาก พุงติดขอบโต๊ะ หน้าเราแทบจะทิ่มลงหม้อกันอยู่แล้ว 555+ มีโต๊ะประมาณ 10-15 โต๊ะที่ โต๊ะเก้าอี้ เรียบง่าย พอนั่งได้ ตกแต่งพยายามเป็นไทยๆ ด้วยลายเพ้นท์ฝาผนังและตะเกียง กระจกสีแนวย้อนยุคโบราณ แอร์เย็นพอประมาณ สะอาดและเป็นระเบียบดีครับ 

     >บริการ – 2/5 : น้องพนักงานค่อนข้างบริการดีพอใช้ได้ คำแนะนำและเชียร์แขกเฉยๆ ยิ้มแย้มแจ่มใสและพูดจาสุภาพดีใช้ได้ ซึ่งก็ธรรมดาไม่ได้พิเศษอะไรแต่อย่างใดเมื่อเทียบกับร้านอื่นๆ แล้วมาเก็บ Service charge 10% กันทำไมจ๊ะ แต่ที่โดนใจหาใครเปรียบมิได้ ก็คงเป็นการเก็บจานไปก่อน ทั้งๆที่ของก็ยังเหลือและก็ยังทานกันอยู่ แถมไม่ถามก่อนสักคำ มันคืออะไร... จริงๆคงไม่ต้องรีบเคลียร์จานอะไร ขนาดนั้นก็ได้หรอก ปกติก็ไม่ค่อยมีใครเค้าเข้ากันอยู่แล้วครับ

<< เจ้ามือใหญ่สมน้ำหน้าปิดท้าย 555+ >>

     ใครชวนไปแทงงวดหน้าอีกที ตีปากแตก...

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.